ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
قومی شاہراہوں پر روشنی کا نظام
نئی دہلی،09 دسمبر، 2021 / سڑک نقل و حمل اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ انڈین روڈز کانگریس  کی رہنما ہدایات میں اس بات کی تعیین کی گئی ہے کہ قومی شاہراہوں پر بلٹ – اپ سیکشنز ، ٹال پلازہ ایریاز ، ریسٹ ایریاز ، ٹرک لے بائیز، بس بیز اور بس شیلٹر ، گریٹ – سیپریٹیڈ اسٹرکچرز، انٹر چینجز ، فلائی اوورز، انڈر پاسز  اور اوور پاسیز جیسی جگہوں پر روشنی کا انتظام ہو۔ اس کے پیش نظر چار لین اور چھ لین والے پروجیکٹوں میں مذکورہ روڈ سیکشنز / لوکیشنز پر عام طور پر روشنی کی سہولت دستیاب کرائی جاتی ہے۔ دو لین والے پروجیکٹوں میں ٹال پلازہ اور متعلقہ کانٹریکٹ ایگریمینٹ کے التزامات کے مطابق مذکورہ مقامات و دیگر جگہوں پر بھی روشنی کا انتظام کیا جاتا ہے۔ کسی پروجیکٹ کے تعلق سے روشنی کے انتظامات کے بارے میں فیصلہ سیفٹی اور دیگر تکنیکی امور اور ریاستی حکومت سمیت مختلف شربوں کی جانب سے موصولہ تجاویز / مشوروں کو پیش نظر رکھتے ہوئے تفصیلی پروجیکٹ رپورٹ  تیار کرتے وقت کیا جاتا ہے۔
مذکورہ سیکشنز / مقامات کے علاوہ سبھی قومی شاہراہوں پر میڈین لائٹنگ دستیاب کرانے کی کوئی تجویز نہیں ہے۔
حکومت نے ملک میں قومی شاہراہوں پر ہونے والے حادثات پر قدغن لگانے کے لیے درج ذیل اقدامات کیے ہیں:
- موٹر گاڑی قانون میں ترمیم جس میں روڈ سیفٹی کی صورتحال کو بہتر بنانے کے لیے متعدد التزامات کیے گئے ہیں۔
- ایکسی ڈینٹ بلیک اسپاٹس کا مستقل ریکٹی فکیشن ،
- ڈیزائن، تعمیر اور آپریشنز کے مراحل میں روڈ سیفٹی کا آڈٹ
- انسیڈینٹ مینجمنٹ
- ٹریفک کو پرسکون کرنے والے اقدامات
- روڈ سیفٹی بیداری مہم / ٹریننگ / پروگرام
- قومی شاہراہوں پر چلنے والے ٹرک / بس ڈرائیوروں کے لیے آنکھ کی مفت جانچ کیمپوں کا اہتمام اور چشموں کی تقسیم
ریاستی حکومتیں اپنے علاقے میں آنے والی قومی شاہراہوں پر چوری سمیت نظم و نسق کی صورتحال کی نگرانی کرتی ہیں۔
وزارت خزانہ
ای سی ایل جی ایس کا دائرہ بڑھایا گیا اور اسکیم کو 31 مارچ 2022 تک وسعت دی گئی
نئی دہلی، 29/ستمبر2021 ۔ ایمرجنسی کریڈٹ لائن گیارنٹی اسکیم  میں اپنے آغاز سے لے کر 1.15 کروڑ بہت چھوٹی، چھوٹی اور اوسط درجے کی کمپنیوں  اور کاروبار کو راحت بہم پہنچائی ہے۔ اس میں اہل قرض لینے والوں کو ان کی آپریشنل دین داریوں کی تکمیل کرنے اور کووڈ-19 کی وبا کے سبب درپیش رکاوٹوں کے مدنظر اپنے کاروبار کو ازسرنو شروع کرنے میں مدد دی ہے۔
چوبیس ستمبر 2021 تک اسکیم کے تحت 2.86 لاکھ کروڑ روپئے سے زیادہ قرض منظور کئے گئے ہیں اور جاری کی گئی کل گیارنٹیوں میں سے تقریباً 95 فیصد گیارنٹیاں بہت چھوٹی، چھوٹی اور اوسط درجے کی کمپنیوں کے لئے منظور قرضوں کے لئے ہے۔
حکومت کو مختلف صنعتی اداروں اور حصص داروں کی جانب سے اہل شعبوں / کاروبار کو مسلسل حمایت یقینی بنانے کے لئے اسکیم کو وسعت دینے کی مانگ ملتی رہی ہے۔ کووڈ-19 وبا کی دوسری لہر سے متاثر متعدد طرح کے کاروبار کو سپورٹ دینے کے مقصد سے ایمرجنسی کریڈٹ لائن گیارنٹی اسکیم  کی مدت کار کو 31 مارچ 2022 تک یا اسکیم کے تحت 4.5 لاکھ روپئے کی گیارنٹیاں جاری ہونے تک، جو بھی پہلے ہو، بڑھانے کا فیصلہ کیا گیا ہے۔ اس کے علاوہ اسکیم کے تحت تقسیم  کی حتمی تاریخ بھی 30 جون 2022 تک بڑھا دی گئی ہے۔
کووڈ کی دوسری لہر سے متاثر کاروبار کو سپورٹ دینے کے لئے اسکیم میں درج ذیل ترامیم کی گئی ہیں:
- ای سی ایل جی ایس 1.0 اور 2.0 کے تحت موجودہ قرض لینے والے 29 فروری 2020 یا 31 مارچ 2021 کے مطابق کل بقایا قرض، جو بھی زیادہ ہو، کے زیادہ سے زیادہ 10 فیصد تک اضافی قرضہ جاتی سپورٹ کے اہل ہوں گے۔
- جس کاروبار میں ای سی ایل جی ایس  کے تحت مدد حاصل نہیں کی ہے، وہ 31 مارچ 2021 تک اپنے بقایا قرض کے زیادہ سے زیادہ 30 فیصد تک کا قرضہ جاتی سپورٹ حاصل کرسکتے ہیں۔
- موجودہ ای سی ایل جی ایس 3.0 کے تحت مقررہ شعبوں سے متعلق کاروبار، جس نے پہلے ای سی ایل جی ایس کا فائدہ نہیں اٹھایا ہے، وہ 31 مارچ 2021 تک اپنے بقایا قرض کے 40 فیصد تک، ہر قرض لینے والا زیادہ سے زیادہ 200 کروڑ روپئے تک کی قرضہ جاتی مدد حاصل کرسکتا ہے۔
- موجودہ ای سی ایل جی ایس قرض لینے والوں کے ذریعے انکریمنٹل کریڈٹ حاصل کیا جاسکتا ہے، جن کا اہلیتی کٹ آف تاریخ 29 فروری 2020 سے بدل کر 31 مارچ 2021 ہونے کے سبب بڑھی ہے۔
- اس کے مطابق، جن قرض لینے والوں نے ای سی ایل جی ایس کے تحت مدد حاصل کی ہے اور جن کا 31 مارچ 2021 تک بقایا  29 فروری 2020 سے زیادہ ہے، وہ ای سی ایل جی ایس 1.0، 2.0 یا 3.0 کے تحت مقررہ مدت کے اندر انکریمنٹل سپورٹ کے اہل ہوں گے۔
متعارف کرائی گئیں ترامیم سے یہ یقینی بنے گا کہ کووڈ 2019 کی دوسری لہر سے منفی طریقے پر متاثر کاروبار بڑھی ہوئی کو لیٹرل فری لیکویڈیٹی حاصل ہوسکے۔ اس کے علاوہ یہ مصروف / تہواروں کے موسم میں سبھی ای سی ایل جی ایس قرض لینے والوں  کو بہت ضروری مدد فراہم کرنا ہے۔
اس سلسلے میں نظرثانی شدہ آپریشنل گائڈ لائن نیشنل کریڈٹ گیارنٹی ٹرسٹی کمپنی لمیٹڈ  کے ذریعے الگ سے جاری کی جارہی ہیں۔
وزارت اطلاعات ونشریات
ایس سی او فلم فیسٹول میں منعقدہ ماسٹر کلاس میں ہندوستان اینی میشن کی تاریخ اور مستقبل کی عکاسی
ہندوستانی اینی میشن انڈسٹری تخلیقی قیادت پیدا کرنے کی صلاحیت اور امکانات رکھتی ہے۔کریت کھورانہ
ممبئی میں ایس سی او فلم فیسٹول کے چوتھے روز قومی ایوارڈ یافتہ فلم ساز کریت کھورانہ نے ’’ہندوستانی اینی میشن ۔ تاریخ اور مستقبل‘‘پر ایک ماسٹر کلاس کا اہتمام کیا ۔ کریت کھورانہ نے حاضرین کو ہندوستان میں اینی میشن فلم سازی کے فروغ کے سفر سے روشناس کرایا۔ کریت نے ہندوستان میں اینی میشن فلم سازی کے تصور میں کلیر ویکس کے اہم رول پر روشنی ڈالی اور کس طرح ان کے سرپرست رام موہن کو ہندوسان کی اینی میشن صنعت کا بانی ہونے کا اعزاز حاصل ہوا۔
ہندوستانی اینی میشن کا سفر 1955 میں اس وقت شروع ہوا تھا جب حکومت ہند نے ممبئی میں فلم ڈویژن کمپلکس میں کارٹون فلم یونٹ قائم کی تھی آنے والی دہائیوں میں رام موہن نے متعدد انعام یافتہ فلمیں بنائیں جن میں بنین ڈیر شامل ہے۔ جو پہلی اینی میشن ٹیلی فلم تھی۔ اس دور میں بھیم سین اور وی جی سامنت بھی ممتاز فلم ساز تھے۔
ہندوستانی اینی میشن صنعت نے 1992 میں ایک بڑی پیش رفت کی جب کارٹون کیرکٹر مینا اور اس کا طوطا مٹھو وجود میں آئے یہ کام یونیسیف کے تحت کیا گیا تھا اور اس کا مقصد پیدائش سے پہلے ہی بچیوں کو مار دینے کے مکروہ رواج کے خلاف عوام میں بیداری پیدا کرنا تھا۔ مینا کے کردار سے تحریک حاصل کرکے افریقی تناظر میں ثنا کا کردار سامنے آیا۔ اس دور کی ایک تاریخی اینی میشن فلم تھی رامائن۔ یہ فلم جاپان کی مدد سے تیار کی گئی تھی۔ ان دونوں فلموں میں رام موہن نے زبردست کام کیا تھا۔ آنے والی دہائیوں میں ہندوستانی اینی میشن فلم سازی کی صنعت ترقی کرتی چلی گئی اور ’’ارجن‘‘، گوپی گوئیّا اور بگا بجیّا جیسی معقول فلمیں سامنے آئیں ۔
کریت کھورانہ نے واضح کیا کہ کس طرح دو جدید میں وی ایف ایکس کس طرح اینی میشن صنعت کا نیا اوتار بن کر ابھرا ہے۔ انھوں نے ہندوستانی فلم سازوں مثلا اپمانیو بھٹاچاریہ کی مثال دی جو اسی بنیاد پر ڈبلیو اے ڈی اے جیسی فلمیں تیار کررہے ہیں۔
آزمائشوں کا ذکر کرتے ہوئے کھورانہ نے کہا کہ فلم سازوں کو کئی بار اپنی فلمیں پیش کرنے کے لئے صحیح پلیٹ فارم نہیں ملتا۔ لائیو ایکشن فلموں کے مقابلے ان کی کارکردگی کو عموما اتنی اہمیت نہیں دی جاتی۔ انھوں نے کہا کہ ہندوستان میں اینی میشن فیسٹول کا انعقاد کیا جانا چاہئے۔ تاکہ ہندوستانی اینی میشن فلم سازی کی صنعت ترقی کرسکے۔ انھوں نے کہا کہ ہندوستان کو جاپان کی اینی میشن صنعت سے ترغیب لینی چاہئے جو ساری دنیا میں مشہور ہے۔ کھورانہ کو اس بات کی پوری امید ہے کہ یہ صنعت موجودہ 1.3 بلین ؟ڈالر سے بڑھ کر 2030 تک 40 بلین ڈالر کی صنعت بننے کی صلاھیت رکھتی ہے جس سے 20 لاکھ لوگوں کو روزگار مل سکتا ہے۔
جل شکتی وزارت
نوبل انعام یافتہ، پروفیسر مائیکل کریمر نے جل جیون مشن ،ڈی ڈی ڈبلیو ایس کے افسران سے ملاقات کی
‘ہر گھر جل’ پروگرام خاص طور پر بچوں میں صحت کے معیارات کو بہتر بنانے میں اہم کردار ادا کرتا ہے: پروفیسر کریمر
پانی کی محفوظ ذخیرہ اندوزی، پانی کی صفائی کی نئی اور سستی ٹیکنالوجی اور گاؤں میں نل کے پانی کی دستیابی پر اثرات کے مطالعے کے حوالے سے تعاون کی یقین دہانی
نوبل انعام یافتہ پروفیسر مائیکل کریمر نے آج یہاں انتودیا بھون میں محترمہ وینی مہاجن، سکریٹری، پینے کے پانی اور صفائی ستھرائی کے محکمے اور صحت و خاندانی بہبود کی وزارت کے سینئر افسران، یونیسیف اور دیگر سیکٹر پارٹنرز سے بات چیت کی۔
پروفیسر مائیکل کریمر ایک امریکی ترقیاتی ماہر اقتصادیات ہیں جنہیں عالمی غربت کے خاتمے کے لیے تجرباتی انداز میں ابھیجیت بنرجی اور ایستھر ڈوفلو کے ساتھ مشترکہ طور پر 2019 میں اقتصادیات کے نوبل انعام سے نوازا گیا تھا۔
پروفیسر کریمر نے عہدیداروں سے خطاب کرتے ہوئے کہا کہ ان کے مطالعے سے ایک اہم نتیجہ یہ نکلا ہے کہ اگر خاندانوں کو پینے کے لیے صاف پانی مہیا کر دیا جائے تو تقریباً 30 فیصد بچوں کی اموات کو کم کیا جا سکتا ہے۔ اسہال خاص طور پر نوزائیدہ بچوں میں ایک بہت عام بیماری ہے۔ نوزائیدہ بچے پانی کی بیماریوں کے لیے حساس ہوتے ہیں اور ان کی تحقیق کے دوران کیے گئے سروے سے یہ نتیجہ اخذ کیا گیا ہے کہ ہر 4 میں سے 1 موت بچوں سے متعلق ہے جو کہ محفوظ اور صاف پانی کی فراہمی سے روکی جا سکتی ہے۔ اس لیے ’ہر گھر جل‘ پروگرام خاص طور پر بچوں میں صحت کے معیارات کو بہتر بنانے میں اہم کردار ادا کرتا ہے۔
پروفیسر کریمر کو یہ جان کر خوشی ہوئی کہ جل جیون مشن نہ صرف دیہی گھرانوں میں پانی مہیا کر رہا ہے بلکہ اس نے یہ بھی یقینی بنایا ہے کہ فراہم کیا جانے والا پانی مقررہ معیار کا ہو۔ اس سلسلے میں پانی کی جانچ کی لیبارٹری اور فیلڈ ٹیسٹ کٹس  کے ذریعے کمیونٹی سرویلنس کے ذریعے پانی کے ذرائع اور اختتامی مقامات کی باقاعدہ جانچ کی گئی۔
محترمہ مہاجن نے پائیداری سے متعلق چیلنجوں پر روشنی ڈالی اور تجویز پیش کی کہ زمینی سطح پر رویے میں تبدیلی کی ضرورت ہے تاکہ اس بات کو یقینی بنایا جا سکے کہ پانی کا درست استعمال کیا جائے۔
یونیسیف، انڈیا کے چیف واش جناب نکولس اوسبرٹ نے بچوں کی صحت پر محفوظ پانی کے اثرات پر بات کی۔ دیگر سیکٹر پارٹنرز جیسے واٹر ایڈ اور واش انسٹی ٹیوٹ نے پینے کے صاف پانی کی اہمیت پر اپنے خیالات کا اظہار کیا۔
جناب وکاس شیل، اے ایس اور ایم ڈی، نیشنل جل جیون مشن نے کہا کہ جے جے ایم آپریشنل ریسرچ کے لیے نئے مواقع فراہم کرتا ہے۔ انہوں نے کہا کہ یہ صحیح وقت تھا کہ اس طرح کے مطالعے کا آغاز کیا جائے کیونکہ گاؤں کوریج کے مختلف مراحل میں ہیں، جبکہ کچھ دیہاتوں میں 100 فیصد کوریج ہے، بہت سے دیہاتوں میں نل کے پانی کی جزوی فراہمی ہے جبکہ کچھ ابھی بھی سٹینڈ پوسٹ سے پانی لانے پر منحصر ہیں۔
پروفیسر کریمر نے مستقبل میں پانی کے محفوظ ذخیرے، نئی اور کم لاگت والی واٹر ٹریٹمنٹ ٹیکنالوجیز اور دیہاتوں میں نل کے پانی کی دستیابی پر اثرات کے مطالعے کے حوالے سے تعاون کا یقین دلایا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 69
شمال مشرقی ریاستوں کی ترقی کی وزارت
مجموعی اقتصادی ترقی کے تعاون کے لئے زرعی پیداوار میں اضافے کے اقدامات ، شمال مشرقی ریاستوں کی ترقی کی وزارت کے تحت شمال مشرقی کونسل کا پروجیکٹ
یہ پروجیکٹ گینگٹاک میں سکم سرکار کے ، سب کے لئے خوراک کی یقین دہانی اور زراعت کی ترقی کے محکمے کی طرف سے چلایا جارہا ہے۔ اس پروجیکٹ کی منظوری 504.05 لاکھ روپے کے ساتھ دی گئی ہے ۔شمال مشرقی کونسل کا حصہ اس پروجیکٹ میں 453.65 لاکھ روپے ہے اور ریاست کا حصہ اس پروجیکٹ میں 50.40 لاکھ ہے۔اس پروجیکٹ کی جائے وقوع سکم کے مشرقی مغربی،شمالی اور جنوبی اضلاع ہیں۔
اس پروجیکٹ کا مقصد فی شخص اور فی جانور کی پیداوار میں اضافہ کرنا اور مختلف یونٹوں کی لاگت کو کم کرنا ہے۔نیز زرعی آمدنی میں اضافہ کرنا اور مجموعی اقتصادی ترقی میں تعاون دینا ہے۔
بیل گاڑ ی میں لگنے والے ہل کے مقابلے بجلی سے چلنے والے ہل کے سبب کام کاج کے وقت میں کمی آگئی اور یہ کام وقت پر ہونے لگا۔اس کی وجہ سے فصل میں اضافہ ہوا نیز روزگار اور آمدنی میں بھی اضافہ ہوا۔
۔۔۔۔۔۔۔۔۔۔۔۔۔۔۔۔۔۔
ش ح۔اس۔رم
U-13871
(Visitor Counter : 75
وزارت دفاع
مہاراشٹر اور کرناٹک کے سیلاب زدہ علاقوں میں فوج کے امداد اور بچاؤ آپریشن
نئی دلّی، 07 اگست / مہاراشٹر اور کرناٹک میں سیلاب کی صورت حال گزشتہ چند دنوں سے مسلسل موسلا دھار بارش اور اہم آبی ذخائر سے پانی چھوڑے جانے کے باعث تشویش ناک بنی ہوئی ہے۔ بھارتی برّی فوج مہاراشٹر اور کرناٹک کے ریاستی حکام کے ساتھ سیلاب زدہ علاقوں میں امداد اور بچاؤ مہم چلانے میں مدد کر رہی ہے۔
07 اگست، 2019 تک کل 16 کالم اور 12 انجینئر ٹاسک فورس پر مشتمل تقریباً ایک ہزار فوجی جوان کرناٹک کے اضلاع بیلگام، باگل کوٹ اور رائے چور اور مہاراشٹر کے اضلاع رائے گڑھ، کولہا پور اور سانگلی میں سیلاب سے متاثرہ علاقوں بچاؤ مہموں میں تعینات ہیں۔
اب تک تقریباً پانچ سو افراد کو بچایا گیا ہے، طبی امداد فراہم کی گئی اور کھانے کے پیکٹ تقسیم کئے جا چکے ہیں۔ فی الوقت فوجی عملے کے ذریعہ امدادی کام رائے گڑھ ضلع کے بیر واڑی اور آسن کولی گاؤؤں میں سانگلی اور کولہا پور ضلع کے موجے ڈگ راج، ہری پور اور ناندرے گاؤوں میں چل رہا ہے۔ ان گاؤوں میں زائد از 1200-1300 لوگوں کے پھنسے ہونے کی خبر ہے۔ خطے میں انتہائی خراب موسم اور مسلسل بارش کے باوجود این ڈی آر ایف اور شہری انتظامیہ کے ساتھ مل کر گاؤوں والوں کو نکالنے کی تمام کوششیں کی جا رہی ہیں۔
۔۔۔۔۔۔
U.3636
(Visitor Counter : 50
سماجی انصاف اور تفویض اختیارات کی وزارت
اوبی سیز اور ایس سیز کے لئے اسکالر شپ
سماجی انصاف اورتفویض اختیارات کی وزیر مملکت محترمہ پرمیتا بھومک نے آج لوک سبھا میں ایک تحریری جواب میں بتایا کہ اوبی سی ، ای بی سی اور ڈی این ٹی طلبا کے لئے پوسٹ میٹرک اسکالر شپ کی اسکیم کے تحت ملک میں پی ایچ ڈی کی ڈگری حاصل کرنے یا کسی بھی مضمون میں تعلیم حاصل کرنے کے لئے 20 ہزار روپے کی اسکالر شپ فراہم کی جاتی ہے۔ریاستوں / مرکز کے زیر انتظام علاقوں یعنی نفاذاتی ایجنسی کی جانب سے اداروں کے نام کی فہرست فراہم نہیں کی گئی ہے ۔ اس کے علاوہ یہ اسکیم صرف ہندوستان میں تعلیم حاصل کررہے طلبا کے لئے چلائی جارہی ہے۔
مزید برآں ہندوستان میں تعلیم کے لئے ایس سی سے تعلق رکھنے والے طلبا کو پوسٹ میٹرک اسکالر شپ فراہم کی جاتی ہے، جو ریاستی حکومتو ں /مرکز کے زیر انتظا م علاقے کی انتظامیہ کے ذریعہ مرکز کی اعانت یافتہ اس اسکیم کو نافذ کیا جاتا ہے۔ 22-2021 کے لئے 3065619 درج فہرست ذاتوں کے استفادہ کنندگان کو 3917.78 کروڑروپے جاری کئے گئے ہیں، جو ہندوستان کے 78307 اداروں میں ڈگری /ڈپلومہ کورسز کررہے ہیں ۔
اسکیم کے تحت صرف وہ امیدوار ، جو او بی سیز /ای بی سیز /ڈی ایم ٹیز سے تعلق رکھتے ہیں ، ریاستوں / مرکز کے زیر انتظام علاقوں کے لئے خاص طورپر یہ بات صادق آتی ہے جہاں سے عرضی گزار تعلق رکھتا ہے یعنی وہاں مستقل طورپر آباد ہے اور جنہوں نے دسویں یا بارہویں یا منظور شدہ یونیورسٹی یا ثانوی تعلیم کے بورڈ سے کوئی اعلیٰ ترین امتحان پاس کیا ہے، وہ اس اسکیم کے اہل ہوں گے۔
بے روزگار طلبا ء جن کے والدین کی آمدنی سالانہ ڈھائی لاکھ سے کم ہے و ہ اس اسکیم کے تحت اسکالر شپ کے حقدار ہوں گے۔ اس اسکیم کا فائدہ صرف ہندوستانی شہری ہی اٹھاسکتے ہیں۔
ہندوستان میں تعلیم حاصل کرنے کے لئے ایس سی سے تعلق رکھنے والے طلبا کو پوسٹ میٹرک اسکالر شپ کا استفادہ اٹھانے کی اہلیتی معیار حسب ذیل ہے:
- طلبا کو ہندوستانی شہری ہونا چاہئے۔
- گزشتہ مالی سال کے دوران والدین / سرپرست کی تمام ذرائع سے آمدنی ڈھائی لاکھ سے زیادہ نہ ہو۔
ایٹمی توانائی کا محکمہ
متحدہ عرب امارات کے 34ویں بین الاقوامی بایولوجی اولمپیاڈ میں ہندوستان تمغوں کی تعداد کے لحاظ سے سرفہرست ہے
3 جولائی سے 11 جولائی 2023 تک العین، متحدہ عرب امارات میں منعقدہ 34ویں بین الاقوامی حیاتیات اولمپیاڈ  2023 میں ہندوستان ہر طالب علم کے سونے کا تمغہ جیتنے کی وجہ سے تمغوں کی تعداد کے لحاظ سے سرفہرست رہا۔ یہ پہلا موقع ہے جب ہندوستان نے تمام زمرے میں گولڈ کارکردگی کا مظاہرہ کیا ہے اور آئی بی او میں تمغوں کی تعداد میں سرفہرست ہے۔
اس سال کے طلباء یہ تھے:
دھرو اڈوانی  بنگلورو، کرناٹک سے
ایشان پیڈنیکر  کوٹا، راجستھان سے
میگھ چھبڈا  جالنا، مہاراشٹر سے
روہت پانڈا  رسالی، چھتیس گڑھ سے
اس ٹیم کے ساتھ دو رہنما تھے: پروفیسر مدن ایم چترویدی  اور ڈاکٹر انوپما روناڈ ، اور دو سائنسی مبصرین: ڈاکٹر وی وی بنوئے  اور ڈاکٹر رام بھادر سبیدی ۔
اس سال کے آئی بی او میں 76 ممالک سے 293 طلباء تھے۔ سنگاپور دوسرا ملک تھا جس نے چار گولڈ میڈل حاصل کیے۔ مجموعی طور پر 29 گولڈ میڈلز سے بھارت کو نوازا گیا۔
اس سے قبل، ہندوستان فلکیات اور فلکی طبیعیات ، طبیعیات  اور جونیئر سائنس  میں تمغوں کی تعداد میں سرفہرست رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 50
قبائیلی امور کی وزارت
جناب جسونت سنگھ بھبھور نے سکم میں قبائلی اُمور کی اسکیموں پر عمل درآمد کا جائزہ لیا
نئیدہلی۔26؍اکتوبر۔قبائلی اُمو رکے مرکزی وزیر مملکت جناب جسونت سنگھ بھبھور نے ریاست کے سماجی انصاف کے محکمے کے افسران اور ای ایم آر ایس اسکولوں کے پرنسپلوں کے ساتھ ایک جائزہ میٹنگ کی صدارت کی۔ یہ میٹنگ گینگٹاک کے نئے راج بھون میں منعقد کی گئی۔ وہ قبائلی آبادی کی بہبود کے شعبے میں ریاست کی طرف سےکی جانے والی سرگرمیوں کے جائزے کیلئے دو روزہ دورہ کررہے ہیں۔
حکومت ہند کی قبائلی اُمور سے متعلق وزارت کے زیرنگرانی ریاستی سرکار کی طرف سے لاگو اسکیموں کے بارے میں ایک مختلف پرزنٹیشن دیا۔ ایک اور پرزنٹیشن محکمے کے انجینئرنگ سیل کی طرف سے بھی پیش کیا گیا جو قبائلی اُمو رسے متعلق اسکیموں اور پروگراموں پر عمل درآمد کے لیے بنیادی ڈھانچے کی ترقی کو اجاگر کرنے کے مقصد سے پیش کیاگیا تھا۔
جناب جسونت سنگھ بھبھور نے اپنے خطاب میں قبائلی بہبود کی اسکیمو ں پر عمل درآمد میں سکم کی پیش رفت کو سراہا۔ انہوں نے حکومت ہند کی طرف سے سکم کے وزیراعلیٰ کو ریاست میں قبائلی برادری کی بہتری اور انہیں بااختیار بنانے اور ان کی قیادت میں بہبود کے اقدامات پر عملدرآمد کرنے پر شکریہ ادا کیا۔
انہوں نے یہ بھی کہا کہ ریاستی سرکار اور مرکزی حکومت کو چاہیے کہ وہ اس بات کو یقینی بنانے کیلئے مل کر کام کریں کہ سماج کے کمزور طبقوں کا معیار زندگی بہتر ہو۔ انہوں نے کہا کہ وزیراعظم نے ملک کے شمال مشرقی خطے کی ترقی پر زبردست زور دیا ہے۔ قبائلی برادری تقریباً سبھی ریاستوں میں پھیلی ہوئی ہے اور حکومت ہند ریاستی سرکاروں کی مدد سے ان کی ترقی کے لئے عہد بند ہے۔ انہوں نے کہا ’’کہ میں اس بات کا ذکر کرنا ضروری سمجھتا ہوں کہ سکم نے ای ایم آر ایس اسکولوں کی اسکیم پر صحیح معنوں میں عمل درآمد کیا ہے اور وہ قبائلی بچوں کو تعلیم کے ذریعے بااختیار بنارہی ہے۔ ‘‘
انہوں نے اپنے خطاب کا اختتام کرتے ہوئے کہا ’’ کہ میں نے سکم کے بارے میں بہت کچھ سنا ہے لیکن میں یہاں پہلی بار آنے کے بعد خود کو خوش قسمت محسوس کررہا ہوں۔ میں ریاستی سرکار کی طرف سے کیے گئے کاموں سے بہت زیادہ متاثر ہوا ہوں۔
سکم کی حکومت کے تحت سماجی انصاف ، بہبود اوراختیارکاری کے محکمے کی خصوصی سکریٹری محترمہ دھن جیوتی مکھیا نے اپنے خیرمقدمی کلمات میں ریاست کی طرف سے جاری ان سرگرمیوں کے بارے میں مختصراذکر کیا جو ریاست قبائلی آبادی کے فروغ اور ان کے معیار زندگی کو بہتر بنانے کیلئے کررہی ہے۔ انہوں نے ان اُمور کو اجاگر کیا جن پر ریاستی سرکار نے سماجی انصا ف اور اختیارکاری کو اجاگر کرنے کے مقصد سے زور دیا ہے۔
اس میٹنگ میں ضلع کلکٹر مشرق جناب کپل مینا ،سماجی انصاف کے محکمے کے سینئر افسران ، وزارت کے افسران ، ریاست میں ای ایم آر ایس اسکولوں کے پرنسپل اور قبائلی بہبود کے لئے کام کرنے والی غیرسرکاری تنظیموں کے ارکان نے بھی شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5502
(Visitor Counter : 13
کانکنی کی وزارت
نومبر 2020 کے دوران منرل پیداوار 
نومبر 2020 ماہ  کے لیے کانکنی اور کوئرنگ سیکٹر کی منرل مصنوعات کا اشاریہ 104.5 تھا۔
نومبر 2020 میں اہم معدنیات کے پیداوار کی شرح یہ تھی۔ کوئلہ626 لاکھ ٹن، لگنائٹ 29 لاکھ ٹن، قدرتی گیس  2263 ملین کیوبک میڑ، پٹرولیم  25 لاکھ ٹن، باک سائٹ 185 لاکھ ٹن، شیشہ 26 ہزار ٹن، میگنیز 257 ہزار ٹن، جستا115 ہزار ٹن، چونا پتھر 329 لاکھ ٹن، فاس فورائٹ129 ہزار ٹن، میگنے سائٹ 6 ہزار ٹن اور ہیرا 1664 کیرٹ۔
نومبر 2019 کے مقابلے میں نومبر 2020 کے دوران مثبت اضافے کا اشارہ دینے والی اہم معدنیاتی پیداوار میں شامل ہیں۔ چونا پتھر اور کوئلہ ۔
U-595
ش ح۔ ج ق۔ ت ع۔
(Visitor Counter : 88
خواتین اور بچوں کی ترقیات کی وزارت
کم غذائیت دور کرنے کے لئے پوشن واٹیکا کی اہمیت پر ویبنار
پوشن واٹیکا کے تحت تغذئی اور ادویاتی پودے لگانے سے باہری انحصاریت کم ہوگی: ڈاکٹر مُنجا پارا مہندر بھائی
نئی دہلی،07 ؍ستمبر : کم غذائیت دور کرنے کے لئے وزارت آیوش اور خواتین اور بچوں کی ترقی کی وزارت نے آج مشترکہ طور پر ‘پوشن واٹیکا’ کی اہمیت پر ایک ویبنار منعقد کیا۔
اس ویبنار میں آیوش اور خواتین اور بچوں کی ترقی کے وزیر مملکت ڈاکٹر منجا پارا مہندر بھائی ، اندیور پانڈے، سکریٹری ایم او ڈبلیو سی ڈی، ویدیہ راجیش کوٹیچا، سکریٹری وزارت آیوش ، پروفیسر سنجیو شرما، وائس چانسلر نیشنل انسٹی ٹیوٹ آف آیوروید  ، ڈاکٹر جے ایل این شاستری ، سابق سی ای او ، این ایم پی بی، پروفیسر میتا کوچیٹا، پرو وائس چانسلر، این آئی اے، ورلکشمی وینکٹ پتی، پالیسی صلاحکار اور آزاد محقق وغیرہ شامل ہوئے۔
مقررین نے حاملہ اور دودھ پلانے والی خواتین اور بچوں کے لئے مقوی غذا اور ادویاتی پودوں کی آسان دستیابی کو یقینی بنانے کے لئے آنگن واڑیوں، اسکولوں اور کچن گارڈن میں ادویاتی پودے لگانے کی اہمیت پر بات کی۔
ویبنار سے خطاب کرتے ہوئے ڈاکٹر منجا پارا نے کہا ‘‘پوشن ابھیان کا مقصد کم غذائیت کے مسئلہ سے نپٹنے کے لئے مختلف وزارتوں کے ساتھ مل کر کام کرنے کی حوصلہ افزائی کرنا ہے۔ پوشن واٹیکا کے تحت تغذئی اور جڑی بوٹی والے پودوں کو لگانے سے باہری انحصاریت کم ہوگی اور برادریوں کو ان کی غذائیت کے تحفظ کے لئے خود کفیل بنایا جاسکے گا’’۔ وزیر موصوف نے آگے کہا کہ پوشن واٹیکا خاندانوں کی ضرورتوں کو پورا کرنے کے لئے مناسب مقدار میں پھلوں اور سبزیوں کی مسلسل سپلائی سے غذائیت سے بھرپور مواد فراہم کے خوراک کے تنوع کو بڑھا نے میں اہم رول ادا کرسکتی ہے۔ کم غذائیت سے نمٹنے کے لئے یہ خاندانی یا عوامی سطح پر غذائی تحفظ اور تنوع فراہم کرنے کا ایک مستقل ماڈل ثابت ہوسکتا ہے۔ انہوں نے کہا کہ دیہی علاقوں میں مناسب جگہ موجود ہے اور پوشن پارک ؍ پوشن واٹیکا قائم کرنا کہیں زیادہ آسان ہے کیونکہ کسان کنبے زراعت سے جڑے ہوتے ہیں۔
وزارت آیوش کے سکریٹری ویدیہ راجیش کوٹیچا نے کہا کہ آیوش نظام میں خوراک اور غذائیت کو بہت تفصیل سے سمجھا یا گیا ہے۔ انہوں نے کہا کہ ان کی وزارت پوشن واٹیکا کے قیام کی مہم کو آگے بڑھانے کے لئے 3000 آنگن واڑیوں کے ساتھ مل کر کام کرے گی اور وہاں لگائے جانے والے تغذئی اور ادویاتی پودے بھی طے کرے گی۔ شاستر سے ایک شلوک نقل کرتے ہوئے انہوں نے کہا کہ ‘‘اگر ہم غذائیت پر دھیان دیں تو دواؤں کی ضرورت ہی نہیں پڑے گی۔ اگر ہم اپنے کھانے پینے پر دھیان نہیں دیں گے تو دوائیں بھی کام نہیں کریں گی’’۔
ایم او ڈبلیو سی ڈی کے سکریٹری اندیور پانڈے نے کہا کہ وزارت آیوش کے ساتھ ان کی وزارت اس بات کو یقینی بنارہی ہے کہ خواتین اور بچوں کی بہتری کا خیال رکھا جائے۔
انہوں نے کہا کہ ‘‘پوشن ابھیان شروع کرنے کا بنیادی مقصد کم غذائیت کے مسئلہ کو حل کرنا ہے۔ آنگن واڑی ایسے 50 فیصد لوگوں کا احاطہ کرتی ہے، جو غریب ہیں اور انہیں مناسب غذا نہیں ملتی ہے، جب کہ پوشن ابھیان میں بقیہ 50 فیصد لوگوں کو شامل کیا گیا ہے، جو غریب نہیں ہیں، لیکن انہیں مناسب غذا کے بارے میں معلومات چاہئے’’۔
پالیسی صلاحکار اور آزاد محقق ور لکشمی وینکٹ پتی نے مشورہ دیا کہ مورِنگا ، امرود، کیلا اور تلسی جیسے پودے پوشن واٹیکا میں لگائے جاسکتے ہیں، کیونکہ یہ خواتین اور بچوں میں کم غذائیت کے مسئلے کو دور کرتے ہیں۔
دو بے حد معلوماتی پیش کش میں پروفیسر میتا کوٹیچ اور ڈاکٹر جے ایل این شاستری نے آیوروید اور وزارت کے نظریہ اور نفاذ کی حکمت عملی کو شیئر کیا اور اسے آگے بڑھانے کے امکانات کو بھی نشان زد کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-9014
(Visitor Counter : 115
وزیراعظم کا دفتر
وزیر اعظم نے میں تھریسور کی طرف سے اس کی اپنی پہلی وندے بھارت ٹرین کے استقبال کی ستائش کی
وزیر اعظم جناب نریندر مودی نے آج کیرالہ کی پہلی وندے بھارت ٹرین کے شاندار روایتی استقبال کے لیے تھریسور کے لوگوں کی تعریف کی۔
وزارت ریلوے کے ایک ٹویٹ کا جواب دیتے ہوئے وزیر اعظم نے ٹویٹ کیا:
’’لا جواب تھریسور!‘‘
"ഗംഭീര തൃശൂർ!"
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت 89.02کروڑ ویکسین خوراک دی جاچکی ہیں۔
پچھلے چوبیس گھنٹوں کے دوران اب تک 26,727 نئے مریض سامنے آئے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح0.82 فیصد ہے جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,75,224 فیصد ہے۔ جو 196 دنوں میں سب سے کم ہے۔
سردست صحت یابی کی شرح 97.86 فیصد ہے جو مارچ 2020 کے بعد سے سب سے زیادہ ہے۔
گزشتہ 24 گھنٹوں کے دوران 28,246 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,30,43,144 ہوگئی ہے۔
جانچ کے بعد متاثر پائے جانے والے ہفتے وار مریضوں کی شرحفیصد ہے، جو گزشتہ 98دنوں میں 3 فیصد سے بھی کم ہے۔
پچھلے 32دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 57.04کروڑ ٹیسٹ کئے جاچکے ہیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 178.90 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 54,118 ہے۔
فی الحال زیر علاج مریضوں کی شرح 0.13 فیصد ہے۔
سردست ملک میں شفایابی کی شرح 98.68 فیصد ہے۔
گزشتہ 24 گھنٹوں کے دوران 9,620 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,23,98,095 ہوگئی ہے۔
پچھلے 24 گھنٹوں کے دوران 4,362 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 77.34کروڑ ٹیسٹ کئے جاچکے ہیں۔گزشتہ 24 گھنٹوں کے دوران6,12,926ٹیسٹ منعقد کئے گئے۔
محنت اور روزگار کی وزارت
ای ایس آئی سی نے اپریل 2021 کے لئے ای ایس آئی حصے داری جمع کرنے کی تاریخ میں توسیع کی
نئی دہلی، 13 مئی 2021: ملک، کووڈ-19 وبا کی دوسری لہر کی وجہ سے چیلنج سے بھرے حالات سے نمٹ رہا ہے ۔ کئی ادارے عارضی طور پر بند کردئے گئے ہیں اور ملازمین کام نہیں کرپارہے ہیں۔ تجارتی ادارو ں اور ملازمین کے لئے حکومت کی توسیع کردہ راحتی اقدامات کے مطابق ملازمین ریاستی بیمہ کارپوریشن  نے ای ایس آئی  ضابطہ 1950 کی ریگولیشن 31میں موجود دفعات میں نرمی کی گئی ہے اور 15 مئی 2021 کی بجائے اپریل 2021 سے 15 جون تک ای ایس آئی حصے داری جمع کرنے کی اجازت دی ہے۔
ای ایس آئی اسکیم کے تحت آجر 15 مئی 2021 کے بجائے اپریل 2021سے 15 جون 2021 تک ای ایس آئی حصے داری کو جمع یا اس کی ادائیگی کرسکتے ہیں۔ای ایس آئی اسکیم کے تحت 12.36 لاکھ آجروں کو حصے داری کی ادئیگی کے لئے ایک توسیعی ونڈو فراہم ہوگا۔